Maktab Rendah Sains MARA Tumpat

Maktab Rendah Sains MARA Tumpat (singkatan: MRSM Tumpat) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Kampung Tujuh, berdekatan dengan Pantai Sri Tujuh, dalam jajahan Tumpat di negeri Kelantan. MRSM Tumpat mula menerima pelajar pada 21 Jun 2010. Pada tahun 2011, MRSM Tumpat telah menerima seramai 300 orang pelajar lagi yang terdiri daripada tingkatan 1 dan 4 yang telah mendaftarkan diri mereka pada 7 Februari 2011. Pengetua MRSM Tumpat ialah bekas pengetua dari MRSM Kuala Kubu Baru.

Sejarah

Penubuhan maktab 
MRSM Tumpat mula beroperasi pada 16 Mei 2010 di satu kawasan berhampiran pantai Seri Tujuh, Tumpat, Kelantan. Pembangunan infrakstrukturnya mengandungi bangunan Pentadbiran, bangunan Akademik, bangunan Asrama Putera dan Puteri, Dewan Selera, Dewan Besar, Pusat Sumber ilmu, Bangunan Makmal Sains, Surau, Rumah Pengetua, Rumah Timbalan Pengetua, Apartmen Guru dan kakitangan serta Gelanggang Permainan.

Pada 16 Mei 2010, seorang Timbalan Pengetua (HEA) dan seorang guru fizik telah melaporkan diri di MRSM Tumpat. Manakala 6 orang kakitangan melaporkan diri pada 1 Jun 2010 dan 24 orang guru melaporkan diri pada 14 Jun 2010. Pengambilan pelajar pertama adalah pada 21 Jun 2010 yang terdiri daripada 169 orang pelajar tingkatan satu. Pengambilan kedua pula adalah pada 18 Julai 2010 yang terdiri daripada 20 orang pelajar tingkatan satu.

Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

Rujukan

Lihat juga
 Maktab Rendah Sains MARA
 Majlis Amanah Rakyat

Tumpat
Sekolah menengah di Kelantan